CELEX: C2005/019/02
Language: sk
Date: 2005-01-22 00:00:00
Title: Rozsudok Súdneho dvora (tretia komora) z 2. decembra 2004 vo veci C-41/02: Komisia Európskych spoločenstiev proti Holandskému kráľovstvu (Nesplnenie povinnosti členským štátom — Články 30 a 36 Zmluvy ES (zmenené, teraz články 28 a 30 ES) — Potraviny, ku ktorým boli pridané vitamíny alebo minerálne soli — Vnútroštátna legislatíva, ktorá podmieňuje ich uvádzanie na trh existenciou výživovej potreby — Opatrenia s rovnakým účinkom — Odôvodnenie — Verejné zdravie — Proporcionalita)

22.1.2005   
            
            
               SK
            
            
               Úradný vestník Európskej únie
            
            
               C 19/1
            
         
      ROZSUDOK SÚDNEHO DVORA
   
   (tretia komora)
   z 2. decembra 2004
   vo veci C-41/02: Komisia Európskych spoločenstiev proti Holandskému kráľovstvu (1)
   
   (Nesplnenie povinnosti členským štátom - Články 30 a 36 Zmluvy ES (zmenené, teraz články 28 a 30 ES) - Potraviny, ku ktorým boli pridané vitamíny alebo minerálne soli - Vnútroštátna legislatíva, ktorá podmieňuje ich uvádzanie na trh existenciou výživovej potreby - Opatrenia s rovnakým účinkom - Odôvodnenie - Verejné zdravie - Proporcionalita)
   (2005/C 19/02)
   Jazyk konania: holandčina
   Vo veci C-41/02, Komisia Európskych spoločenstiev, (splnomocnení zástupcovia: H. van Lier a H. M. H. Speyart) proti Holandskému kráľovstvu (splnomocnené zástupkyne: H. G. Sevenster a S. Terstal), predmetom ktorej je žaloba o nesplnenie povinnosti podľa článku 226 ES, podaná 13. februára 2002, Súdny dvor (tretia komora) v zložení: predseda tretej komory A. Rosas, sudcovia A. Borg Barthet, J.-P. Puissochet, J. Malenovský (spravodajca) a U. Lõhmus, generálny advokát: M. Poiares Maduro, tajomník: H. von Holstein, zástupca tajomníka, vyhlásil dňa 2. decembra 2004 rozsudok, ktorého výrok znie:
   
               1)
            
            
               Holandské kráľovstvo si nesplnilo povinnosti, ktoré mu vyplývajú z článku 30 Zmluvy ES (zmenený, teraz článok 28 ES) tým, že uplatňuje správnu prax, v rámci ktorej sa potraviny bežnej spotreby obohatené o vitamín A (vo forme retinoidov), vitamín D, kyselinu listovú, selén, meď alebo zinok, legálne vyrábané alebo uvádzané na trh v iných členských štátoch, nesmú uvádzať na trh v Holandsku, ak nejde o náhradné výrobky alebo obnovené potraviny podľa článku 1 ods. 1 písm. c) a d) Warenwetbesluit Toevoeging microvoedingsstoffen aan levensmiddelen (výnos na vykonanie Warenwet týkajúci sa pridávania mikroživín do potravín) z 24. mája 1996, iba ak by toto obohatenie zodpovedalo výživovej potrebe holandského obyvateľstva; navyše neoveruje, či tieto potraviny nemajú nahrádzať potraviny, ktoré sú už na trhu a pri ktorých je pridanie tých istých výživových látok povinné.
            
         
               2)
            
            
               Holandské kráľovstvo je povinné nahradiť trovy konania.
            
         
      (1)  Ú. v. ES C 109 zo 4.5.2002